Source: http://docplayer.hu/843257-Xiv-evfolyam-2-szam-2004-oktober-20.html
Timestamp: 2018-06-22 02:05:47+00:00

Document:
XIV. évfolyam 2. szám október PDF
XIV. évfolyam 2. szám október 20.
Download "XIV. évfolyam 2. szám 2004. október 20."
1 XIV. évfolyam 2. szám október 20.
2 2 EMLÉKEZTETŐ az Iskolatanács október 12-i üléséről Jelen voltak: Szülők diákok GamMa - Mészáros Zsófia Non-stop Szegedi István Tercs Szonja KARMA Ihász Dezső Horváth Anna (P)Olympos Andrasev Brigitta Bodoky Eszter M&Ms Palotai Valéria - JAM Goldruberné H. Kati Szabó Gergely Nevenincs Farkas Éva Gelléri Luca ALfonZOO Hajasné Szűcs Jolán Megyesfalvy Bogi Kabaré Geréné Matzner Katalin Kanev Adrien AzBest Magvas Tünde Tóth Áron Gergely AnZsu Varga Jánosné Varga Kitti Poly-P Csillag Judit - AttiTüd Benkó Erzsébet Nagy Eszter Szasza GézAndGúz - Győri Zsuzsanna Afro(Poli)sz Petheő Klára Puss Máté (m)aster-x Czoboly Nóra Oláh Panni Monopoli Németh Lajosné Lippényi Miklós First Class Lizicska Dóra Tour-mix Sterr Judit Eszter PoliTour Nagy Bence Tanerők: Vendég: Fekete Ádám, Jakab Judit, Molnár Lajos, Szász Kata Herendi Ágnes, Szabó László - tanerők Gerő Zoltán, Major Csilla, Oláh Bence - diákok Tárgyalt napirendi pontok némi bevezető ismerkedés után: 1. Tájékoztató az Iskolabíróság 2003/2004. tanévi munkájáról (ld. Szabó László melléklete) 2. Ismerkedés az IDE (Iskola Dekoráló Egylet) terveiről, eredményeiről, felhívás a csatlakozásra (Herendi Ági) 3. Gerő Zoli, Major Csilla és Oláh Bence módosított beadványának vitája a bérletrendszer bevezetéséről 1. Csatoltan olvasható az IB beszámoló a tavalyi tanév tapasztalatairól. Kérdésre válaszolva Szabó László hangsúlyozta, hogy az IB büntető feladata mellett fontosabbnak tekinthető, tekintendő konfliktuskezelő, párbeszédteremtő szerepe. 2. Az IDE környezetünk folyamatos karbantartása, eredményeink megőrzése mellett a folyamatos előretöréshez, a rendületlen szépítéshez, változtatni akaráshoz várja a segítséget az iskolapolgároktól. Terveket, pályázatokat az iskola épületének csinosításához, valamint a személyes jelentkezéseket a munka bármelyik fázisához az IDE tagjainál (Bodonyi Éva, Czibor Erzsi, Herendi Ági, Veres Gábor és Szász Kata) lehet leadni.
3 3 3. A szülők között végzett felmérés is azt mutatta, hogy bár a szülői vélemények megoszlanak, de elvileg a bérletrendszer valamilyen formáját ők is el tudnák képzelni, csak a részleteket illetően nem értettek egyet az előterjesztéssel. Ezek után a vita főleg arról folyt, hogy tantárgyanként hány órát érintene negyedenként, milyen érdemjegy előzetes megszerzése volna a feltétele a bérletnek. (Az IT-tagok közül többen sokallták a 3 órát, kevesellték az elégségest, mások másképp látták ugyanezt.) Megoszlottak arról a vélemények, hogy lehet-e differenciálni tárgyak között a heti óraszám függvényében, vagy túl bonyolult volna-e ez így. Kétségek merültek föl azzal kapcsolatban, hogy biztosított-e a kinn maradók kulturált időtöltése, őrzése. Legvégül az Iskolatanács véleményező szavazáson döntött arról, hogy tudja-e támogatni a bérletrendszer bevezetését a következő feltételek mellett A/ a kilencedik évfolyam 2. félévétől vehető igénybe; B/ tantárgyanként és negyedenként 2 órát érinthet; C/ előfeltételként az előző negyedben elért min. közepes (3) tanulmányi eredmény szükséges az adott tárgyból; D/ az Iskolabíróság alkalmazhatja büntetési tételként a bérletrendszertől való eltiltást. A szavazás végeredménye: 2 nem és 2 tartózkodó szavazat mellett az IT tagjai megszavazták az előterjesztést. A következő Iskolatanács-ülés november 16-án, fél 5-kor lesz. Az ülés levezetését a szülői oldal vállalta. Poli, október 12. Lejegyezte: Szász Kata, az IT titkára Rendelési idő Dr. Berend Katalin, iskolaorvos Marti Mihályné Klári, védőnő Gádor Anna, pszichológus Czibor Erzsébet, pszichopedagógus időpont Szerda: Kedd: Csütörtök: Hétfő: 9 15 Csütörtök: Kedd: 9 15 Szerda: 9 14 hely kisház pszicho-szoba pszicho-szoba kisház
4 4 Elhangzott az IT október 12-ei ülésén. Az IB tagja voltak: Nagy Ilona/ a II. félévtől Barta Géza Kővári Péter Melléklet Iskolabírósági beszámoló 2003/2004-es tanév Szabó László, titkár Veres Gábor Panaszoltak száma: 108 (!) tanuló ügyében jártunk el. Voltak visszajáró lelkek, vagy a bíróság által visszarendelt tanulók. (Tavaly 40 fő.) Panaszosok köre: Többnyire osztályfőnökök és szaktanárok, rendszergazda, nomád táboros tanárok, fellebbező szülők. Tárgyalások száma: 41 feljelentés ügyében 22 (tavaly12) alkalommal állt (ült) össze a bíróság. Alkalmanként 3-7 (!) tanuló esetében. Fellebbezés: Négy ügyben. Évfolyamos megoszlás: 14. évfolyam: 2 fő, 12. évf.: 8 fő, 11. évf.: 28 fő, 10. évf.: 43 fő, 9. évf.: 13 fő, 8. évf.: 8 fő, 7. évf.: 6 fő. Ügyek típusai és gyakoriságuk: 1. Igazolatlan órás ügyek: 15 órát meghaladó késések vagy mulasztások és testkultúra órai lógások: 25 tanuló. Tavaly 22 fő. 2. Dohányzás: 8 tanuló. Tavaly 5 tanulónál. Ennél biztos több is lehetne. Csak a tavaly megfogalmazottakat tudom ismét leírni. Remélhetőleg nem az ellenőrzés lazult vagy ügyek sikkadtak el (és biztosan nem változtak meg a középiskolai korosztály dohányzási szokásai sem), hanem jól működnek és kellő visszatartó erővel bírnak az automatikus feljelentést megelőző több lépcsős mechanizmusok is, úgy, mint első esetben a gyermek figyelmeztetése, másodszor a szülő értesítése és esetleg az ügy osztálybíróság körében való kezelése. Írom mindezt némi iróniával, hiszen tudjuk, látom, tapasztalom, hogy nem egyformán ítéljük meg az ilyen esteket, nem mindenki szól (tilt), ha vétkest lát (hiába, no, különbözőek vagyunk). Az iskola és a bíróság szerepe és lehetősége igen csak különböző és korlátozott a dohányzás elleni szélmalomharcban. Az intézmény kampányolhat (jó lenne, ha nem csak alkalomadtán), a bíróság csak tilthat és szankcionálhat. Biztos vagyok benne, hogy a szabályok következes alkalmazása és betartatása továbbra is dolga a bíróságnak, de hitelesebbek és hatékonyabbak lennénk a prevenció hatékonyabb működtetése mellett. Javasolnám, hogy az iskolavezetés foglalkozzon ezzel a problémával, akár ennek a kezelésére is ki lehetne írni pályázatot (gyerekeknek, tanároknak). 3. Precedens nélküli ügyek: 2 tanuló esetében. Egyike a bizonyos egér lopásos ügy az informatika teremből. 4. Precedens ügyek: Reggeli késések, órai magatartás, tanulói engedetlenség, alkoholfogyasztás táborok, vagy egyéb iskolai rendezvények alatt, tanulmányi szerződés megszegése, verekedés, igazolás szabályos időre történő elmulasztása, testkultúra felszerelés hiánya órás késés megállapodás csak 9 tanuló ügyében köttetett.
5 5 Büntetéstípusok, mellékbüntetések és előfordulásaik (esetenként összevonva is megjelennek egy-egy határozatban): 1. Figyelmeztetés: Tanulmányi szerződés:11 2. Intés: Magatartási szerződés: Megrovás: Beszámolási kötelezettség a bírónak az eltelt időszakról: 4 4. Szigorú megrovás: 9 5. Felfüggesztett kizárás: Nevelő célzatú társadalmi munka (munkaterápia): 5 6. Kizárás: 1 7. Fekete lista (késő lista): Visszautalás osztálykeretbe: 3 A következő tanévre - részben vagy egész évben - hatályos határozatok: 13 tanuló esetében. Követésük, a határozatuk betartatása jövőre figyelmet igényel az osztályfőnöktől, szaktanároktól egyaránt. Általános megjegyzéseim a következők: a, Jó formája lenne a fegyelmi ügyek kibeszélésének, ha mindenhol működnének az osztálybíróságok. Eléggé el vagyunk késve vele, nincs még hagyománya és igazán kialakult formája ennek a fórumnak, de sosincs késő elkezdeni. Ez a fórum néhány helyen jól bevált gyakorlat, egy-két esetről tudomásom is van, persze tudok kudarcos próbálkozásokról is. Azért jó lenne róla többet beszélni, eszmét cserélni, a kereteit végiggondolni, intézményesíteni. Ezzel is lehetne a bíróság munkáját tehermentesíteni, de elsősorban a haszna abban lehetne, hogy egy nagy létszámú közösség alkothatna véleményt egy-egy ügyről, ami a demokrácia gyakorlásának és a közösség formálásának, az iskola értékrendje kialakításának jó színtere lehetne. Tartsuk fent a lehetőségét annak, hogy a gyerekek sokszor bölcsebbek (netán csodálkozásra okot adódóan kemények, elítélőbbek) is tudnak lenni a felnőtteknél, ha őket is bevonjuk a döntésekbe. Persze tudom, hogy nem minden osztály elég érett arra, hogy véleményt alkosson. És már a bejövetelkor el kell kezdeni szoktatni a tanulókat ehhez az eljáráshoz, mert így van esély arra, hogy ahogy komolyodnak, úgy érettebben és már felelősebben tudnak akár komolyabb horderejű ügyekben véleményt nyilvánítani. Egy ilyen eljárás persze további terheket ró az osztályfőnökökre, hiszen egy ilyen procedúra levezetése és jegyzőkönyvbe vétele az ő felelősségük volna. Továbbá kérdés, hogy milyen jogkörrel ruházzuk fel az osztályokat. Hozhatnak-e büntetést, ami egy esetlegesen már iskolabírósági keretek között priuszként elővehető. Pedagógiailag hasznos lehet tehát az osztálybírósági eljárás, de kérdés, hogy éles helyzetben foganatosítható-e az ott meghozott döntés? Hasznos, értékes és előremutató pedagógiai munka lenne, amiből sokat tanulhatnánk. Lehet, hogy egy ilyen munkába a diákságot is be lehetne vonni, ezzel a dolog legitimitását erősítenénk. b, Az iskolabíróság továbbra sem csak a szankciók kiszabásán munkálkodik, hanem mint az iskola egyik fontos, sajátos pedagógiai színtere, abban érdekelt, hogy igyekszik olyan személyre szóló megoldásokat, útmutatásokat is találni egy-egy ügyben, ami segít elkerülni a további problémákat. c, A bíróság iskolánknak csak az egyik pedagógiai eszköze konfliktusaink kezelésében. Önmagában nem, csak a megelőzéssel és az egyes határozatok betartásával, következetes követésével lehet eredményes. Köszönöm bíró kollégáim kitartó munkáját, helytállását, együttműködését ebben a nehéz, feszített tempójú évben. Politechnikum, október 13. Szabó László, IB-titkár
6 6 TOUR-MIX Szente Marika osztálya Üdv az ötödéveseknek! First Class Gonda Erzsébet 1. Ambruzs Éva 2. Brenner Andrea 3. Bugja Izabella 4. Gergácz Veronika 5. Hajdú Ilona 6. Hargitay Dániel 7. Hattinger András 8. Horváth Ágnes 9. Ignácz Lajos 10. Janesch Tímea 11. Janotka Vivien 12. Karcsák Mónika 13. Kárpáti Zsuzsanna 14. Kása Erika 15. Kiss Zoltán 16. Kokas Edina 17. Kökény Roland 18. Magyar Zsuzsanna 19. Majnek Noémi 20. Majoros Mariann 21. Mándics Attila 22. Németh András 23. Plagányi Vilma 24. Reikort Alexa 25. Rózsa Hajnalka 26. Sponga Renáta 27. Sterr Judit Eszter 28. Szegedi Krisztina 29. Szelényi Ágnes 30. Szilágyi Réka 31. Szöllösi Krisztián 32. Szűcs Klára 33. Végh Anikó 1. Andrási András 2. Berényi Gábor 3. Berényi Richárd 4. Csajbók Adrienn 5. Csizmazia Szonja 6. Csoknyai Orsolya 7. Fábián Attila 8. Herich Judit 9. Hohmann Adrienn 10. Horváth Csenge 11. Huszárik Gábor 12. Huszti Ágnes 13. Kacziba Gabriella 14. Katona Dóra 15. Kiss Anna 16. Kovács Beáta 17. Kovács Dániel 18. Kovács Viktória 19. Lizicska Dóra 20. Nagy Mária Katalin 21. Nagy Viktor 22. Nánási Vera 23. Palojtay Eszter 24. Pasek Brigitta 25. Pataki Éva 26. Róth György 27. Semptei Orsolya 28. Szabó Tibor Péter 29. Szakál Zsófia 30. Szóráth Melinda 31. Tóth Karolina 32. Varga Vivien 33. Veres Borbála
7 7 Iskolabírósági határozat Monopolis diákok igazolatlan hiányzások - ügyében Időpont: szeptember 28. Bírók: Szilágyi Ferenc (diákbíró, Attitüd), Nagy Tamásné (szülőbíró, M&Ms), Barta Géza (tanárbíró) Résztvevők: panaszoltak, bírók és Molnár Lajos (osztályfőnökök). Előzmények: A diákokat osztályfőnökei jelentették fel igazolatlan mulasztásaik miatt a 2003/2004-es tanévre vonatkozóan. Egyes diákok esetében különböző mértékben ugyan, de a mulasztások meghaladták a 30 órát, más esetben azonban 30 óra alatt (24 2/3) maradt. A tárgyalás: A tárgyaláson kiderült, hogy az igazolatlan hiányzások többsége késés vagy óráról való lógás napközben. Az iskolabíróság enyhítő körülményként vette figyelembe, hogy a diákok együttműködőek voltak, és osztályfőnökük elmondása szerint őszintén felvállalták (nem volt sunnyogás ) tettüket. Határozat: A fegyelmi büntetés fokozata 3 diák esetében: szigorú megrovás, a negyedik diák esetében figyelmeztetés, melyek hatálya a 2004/2005-ös tanév vége. A 30 óra feletti igazolatlan mulasztások számát az érintett panaszoltak átviszik az idei tanévre. Ha a panaszoltak a 2004/2005-ös tanévben egy bizonyos számú igazolatlan óra alatt maradnak, az Iskolabíróság nem szab további követelményeket, azaz a fegyelmi büntetésen kívül nincs más szankció az igazolatlan mulasztásokra vonatkozóan. Ha a panaszoltak a 2004/2005-ös tanév folyamán egy bizonyos számú igazolatlan mulasztásnál többet gyűjtenek össze, a következőket kell tenniük: Elkezdenek egy füzetet vezetni, amiben minden egyes késés és egyéb igazolatlan mulasztás körülményét leírják az időpont pontos megjelölésével (dátum, nap, óra perc). A folyamat elindításához a diákoknak osztályfőnökeik segítségét kell kérniük (füzet típus, lapok beosztása, táblázat milyensége stb.). A füzetvezetésért nem az osztályfőnökök, hanem a panaszoltak a felelősek, és azért is, hogy minden osztályidőn osztályfőnökeik láttamozzák és nyomon követhessék azt, hogy a panaszoltak betartják az Iskolabíróság határozatát. A bizonyos számú igazolatlan mulasztás két diák esetében: 10 óra a másik két diák esetében: 8 óra E fölött lépnek tehát életbe a szankciók. Ha a súlyosabb büntetést kapó 3 diák a szankciók ellenére továbbra is igazolatlan órákat gyűjt, vagy nem hajtja végre maradéktalanul az Iskolabíróság határozatát, 15 óra elérése után automatikusan Iskolabíróság elé kerül ügyük, és vétségeik súlyosbító körülménynek számítanak. Az enyhébb ítéletet kapó diák esetében a Bíróság a hasonló problémákat osztályfőnöki hatáskörbe utalja, tehát az ő esetében nincs automatizmus. Két diáknak az Iskolabíróság határozottan javasolja, hogy osztályfőnökeivel és a titkársággal megegyezve használja ki a fekete lista lehetőségét! Indoklás: Az Iskolabíróság az öntörvényű lógásokat és késéseket határozottan elítéli és reméli, hogy a jövőben ezek a diákok nem keretként kezelik a 30 órát. Az Iskolabíróság határozata ellen 15 napon belül fellebbezni lehet. Az Iskolabíróság nevében: Budapest, október 11. Barta Géza, tanárbíró
8 8 Tábor a középkorban avagy nyolc nap, amely felborította az életemet (Töredék-gondolatok a kistolmácsi nomád táborról, amelyek az előző számba nem kerültek bele Fábián Péter informatikatanár makacs wichestere miatt.) Nagyon jó kis tábor volt! De azt meg kell említeni, hogy 8+2 nap borította fel az életemet. Az a 2 nap nem volt semmi Nekünk, felső-ugardyaknak elég húzós portyánk volt A nomádban iszonyatosan jókat lehetett kajálni! Rendesen megállták a helyüket a gyomromban! Bár olyan igazi csapatépítő feladatokból most kevesebbet kaptunk, a tábor maga fantasztikus volt, a maga nyugisabb módján. A hangulatot nagymértékben emelte a zene. Mindenféle hangszer, ének, szájdobolás; minden volt. Ha lehet azt mondani, ebben az évben kicsit komfortosabbnak tűnt a táborhely, talán a plusz két WC miatt A csapatom szuper volt! Preiszner Miklós nagyon nagy arc! Vezetésével vezekeltünk a sucka napján. Szóval a tábor egyszerűen fenomenális volt!!! (Rita) Ejj ecsém! Isten király tábor volt, az biztos, bár a szúnyoginvázió sokat lehúzott az értékéből. A csapatom hihetetlen jó volt. Nagyon jó volt napot szervezni, de számomra ez durván megterhelő volt. Ha lesz lehetőségem, jövőre mindenképpen jövök. (Csapi Andris) Mint minden tábor, ez is az első nappal kezdődött. De akkor még nem tudtam, hogy ez az egy nap örökre felborítja az életemet. Azok az emberek, akiket örök élményként megmaradó nemzetembe hajszoltam bele, életre szóló barátaim lettek. Legalábbis remélem. Lordok, ladyk, sárkányok, boszorkányok, sámánok, trubadúrok, lovagok, egyszóval emberek saját szellemi tevékenységükkel építették fel Latorán városát, mely a képzeletünkben él csak, de ott örökké. (Domi) Szóval elkezdődött. Itt vagyok. És mindenki más is. Nincs evőeszköz, de a tunkolás amúgy is a kedvencem. Amúgy a nomád alap dolgai beleillenek a középkorba. Nincs áram, csatornázott utak mosdóval, nincs semmi újonnan kitalált csodajáték, csak a mi ötleteink. Nekem személy szerint egyáltalán nem keserítette meg az életem ez a 8 nap. Inkább egy újabb játék, amíg még gyerek vagyok. Tudom, hogy amikor hazaérek, pár napig fura lesz a csap, a mosogató, a TV és a számítógép, és erős késztetést fogok érezni, hogy ne kanállal egyek. De ez a jó, ezt szeretem. Ezért vagyok itt. (Szécsi Zsé) A tábor nem borította fel az életemet, sőt pont ellenkezőleg: kiegyensúlyozottá tett, és ellensúlyozott mindent, amit a városban gyűlölök. Persze azért bizonyos dolgokat szívesen magammal hoztam volna, de 8 napig nem zavart a civilizált élet alapvető összetevőinek hiányolása sem. Ez alatt az idő alatt sikerült teljesen leküzdenem azokat az alapvető (vagy inkább korán és erősen rám kényszerített) gátlásokat, amikről tudom, hogy újra rám fognak ragadni. A középkori szituációt nem tudtam 100 %-ig átélni, de mindenképpen egy másik korban (világban?) találtam magam kis idő elteltével. (Kálmán Mátyás) Pistike megérkezett a vonaton Kistolmácsra, és épp békésen álldogált a peronon. Hangos zajokra lett figyelmes, 10 perc múlva egy csapat kosztümös arc bukkant fel mellette. Hát ezek meg kik? gondolta. Táborból jöttünk, megáldjalak? szólalt meg egy fekete ruhás cingár pasas. Ööö Pistikének elállt a szava. A nevem Impius atya, és olvasok a gondolataidban, ezáltal súlyosan megsértem az Alkotmány személyiségi jogokra vonatkozó részét. Látom, kíváncsi vagy, honnan jöttünk. Budapestről indultunk, két napon át sétáltunk a leglájtosabb portyán, hogy aztán megérkezzünk a célba és szétfagyjunk. Aztán ó
9 9 bocs sietek, csá! Pistike bambán bámult utána, majd elment, hogy egyen egy vegaburgert eperkrémmel. (Meggyesfalvi Bogi) ha fel nem is borította, mindenképpen megdöntötte az a szilárd hitemet, hogy ismerem magamat. Mikor bekerültem családom tagjai közé, nos ekkor éreztem a nomádban először egy igen furcsa érzést, amit szégyenkezve így is lehet nevezni: előítélet. Előítéletet sok embertárssal szemben, akiket nem ismerek, de negatív előítéletem miatt akkor esélyt sem adtam nekik. A következő pár nap az előítélettől független megítélés kísérletével telt számomra. Ha sikerült is leküzdenem ezeket az előrevetített negatív gondolatokat és véleményeket, akkor is csalódtam. Nem lettem jobban csapatommal, most pedig igazán sajnálom, hogy lejárt az idő, mert sosem fogom tisztázni magammal a változásokat, amiket ez a tábor okozott a személyem egy kis részében. (Szelecki Dóri) A középkori nomád táborban az a jó, hogy a portya egyáltalán nem fárasztó, és mindenki egész nap azt csinál, amit akar. A villa, a kanál és a kés természetes alapvető a tábor felszereltségében. Így hát azon sem kell csodálkoznunk, hogy az angol WC és a bálteremnek is beillő fürdőszoba tökéletesen tiszta, illatos és kellemes atmoszférát áraszt. A tó szerencsére sosem meleg, és mindig elég idő van a pancsolásra. A tábor összes lakója van annyira normális, hogy nem fekszik bele a 4 fokos forrásvízbe. Mindenki abszolút normális, és az idiotizmus még nyomokban sem fedezhető fel. (Oláh Panni) Mindenki vidáman és ambiciózusan érkezett. Mire a Deák térre értünk, a társaság nagy része már feladta a harcot. A táborba érve a körülmények kicsit jobbak lettek. Ám az állandó lakomák miatt minimum 10 kg-ot híztam. Így a nyaram többi részét pihenés helyett a fitnesz teremben kell töltenem, hogy visszanyerjem az alakom. Többet nem jövök nomádba, az biztos. ui.: a fentiekből persze egy szó sem igaz, de hát az nem is volt feltétel. Ez van, ezt kell szeretni! (Kálmán Júlia) Érdekes ez a nélkülözésekkel teli élmény. Sokat nevettem, jól éreztem magam, viszont volt egy pont, amikor kiborultam. Fáradt voltam, álmos és kimerült. De hamar túlléptem ezen, csak kár, hogy pont a tábor végére lett rossz a hangulatom. De természetesen szeretnék jönni jövőre is, mert jó bulinak tartom. Jók a közös programok, éneklések. Mindemellett sok új emberrel lehet megismerkedni. Jól éreztem magam. Köszönöm. (Hollós Dorina) Every day and every night I always dream that you are by my side kiáltotta sir Gigi D Agostino lovag, miközben félbehasította ellensége őzikéjét. Az őz szétesett, lassan lehuppant a földre, és kegyelemért rimánkodott. Nincs kegyelem mondta a lovag és lesújtott. A tábor jó volt, köszönöm. (Bródy Gábor) Jézuspofa, Monesz, Nagy Kopasz, Ludwig von Preiszner, Fish, Eva Melles, Nagyfőnök, Pirospöttyös és Kőkemény Andrea, Viktória, a már távozott spanyoltanár Zsu és a békafóbiás Melinda nekik tartozunk köszönettel, amiért nyolc nap alatt felforgatták életünket. Immár sokadik alkalommal, egyre nagyobb élvezetekbe vezetve zöld füleinket, amelyekben minduntalan zúgnak a nomádos dallamok, még hetek elmúltával is. Hihetetlen. (Takács Andris) Az egész a portyával kezdődött mienk volt a legbrutálisabb táv, kb. 40 km, de Áron pajtással mi rátettünk egy lapáttal, viszont így láthattuk Zajkot. Ja és gyalogolhattunk + 12 km-t. A csapat kedvencei lettünk. A szúnyog pont olyan volt, mint a pofon: nem kicsi, de sok! A tábor témája gagyi volt, a tanárok rossz arcok voltak, a kaja ehetetlen, a víz ihatatlan volt. Halálra untuk magunkat, az egész tábor legizgalmasabb mozzanata a bepakolás volt! Jövőre inkább megyek az ózdi piacra muslincát darálni. Aki mindezt elhitte az meg a legnagyobb sügér! (Tamási Dani) Volt egyszer egy táborka,
10 10 Abban volt egy fiúcska, Evett, ivott, örül, sírt, Aludt, mászott, futott, Szerette a középkort, Megtapasztalt minden jót, De a szúnyogocskák egész héten, Háborgatták őt keményen, Ez volt csak a negatívum, Meg az is, hogy nemsokára Egyre s egyre közelebb jött A hazautazásnak a napja. Holnap nem lesz nomád tábor, Sár, piszok és szúnyogocska, Dalolászás, vihárászás, Muzsikálás s sok más móka (Kárpáti Pisti) A tizenötödikétől huszonhatodikáig terjedő valamivel több mint 8 nap alatt Latorán városában kimosták az agyamból 18 évi civilizált nevelés összes eredményét és maradványát. Ezentúl otthon is kislavórban fürdök, szalmazsákon alszom, befőttesüvegbe dugott gyertyával világítok majd, valamint minden éjjel tábortüzet gyújtok panelházunk nyolcadik emeleti kiserkélyén, hogy aztán nekrofil dalokat énekelhessek mellette a szomszédok nagy örömére. (Cseri Eszter) Iszonytató kínok közt érkeztünk meg a táborba. VI. léha Henrik, aki apai ágon vérszomjas Leó második unokatestvére, anyai ágon pedig Impiusz atya nagynénje, engedélyt adott rá, hogy megszálljunk Latorán városában. Itt töltött időnk fő motívuma a korrupció volt. (Tök jól meg lehetett élni belőle.) A hetet az éretlenségi vizsgával zártuk. (Gödör) Vala a kerületek kilencedikében egy iskola, hova nagy csürhe járt. Ezen nagy csürhéből vált vala ki vala sok valaki, és alkottak egy kisebb csürhét. Ez a csürhe öt kisebb csürhére bomola vala. Indulának ők el öt különböző úton vala, de érkezének ugyanaz helyre, Latorán szent városába, hol élték vala számos életüket, jelesül nyolc gázos napot. Dolgozának ők keményen a beígért bűnbocsánatért, de az várata magára sokáig. Míg váratva valának, ez alatt mívelének ők sok mókás dolgot vala. Hordának ők vala vizet, és csapkodának ők temérdek vérszívót. Mindöszes közül a legdicsőbb vala volt, ahol lakozék vala a sok vega, de ez nem adott vala vezeklésre okot. Összességében megemlítendő a dicső krónikában, hogy míly zsíracél tábor vala eme nyáron. (Ránki Dániel) BOCS! A legutóbbi ban nomád tábori fényképek kísérték a cikkeket. Az iskolabírósági hírek közé is került két fotó a végtelen szöveget megtörendő. Az illusztrációk félreértésre adtak lehetőséget: akadt olyan olvasó, aki azt hitte, hogy a képek a - neveket mellőző jegyzőkönyvekben szereplő - panaszoltakat ábrázolják. Ezúton kijelentem, hogy sem Csizmás Eszter, sem Benkó Tamás nem állt Iskolabíróság előtt a tavalyi évben. Elnézést kérek tőlük akaratlan hitelrontásért. A szerk.
11 11 A helyesírási verseny legjobbjai Az október 4-i versenyen huszonöten indultak. Az eredmények alapján semmi sem indokolta, hogy két kategóriában értékeljük a versenyzők teljesítményét, nem mutatkozott ugyanis szignifikáns eltérés a teljesített feladatok minőségében az életkor szerint. Így a következő rangsor alakult ki: I. helyezett: Major Csilla AFro(Poli)sz II. helyezett: Nagy Krisztina M&Ms III. helyezett: Székács Tamás Nevenincs Külön megemlítendő Cseri Eszter (27-eS), aki júniusban leérettségizett, de benevezett a versenyre, és a legjobb eredményt ő érte el. Politechnikum, október 7. Az ELÕSZOBA GALÉRIA október 11-tól molnár bálint (GézAndgúz) fényképeit mutatja be. Ha van kedved, Te is kiállíthatod alkotásaidat: festményeidet, szobraidat, fotóidat stb. csak szólj Jakab Juditnak!
12 12 LABDARRÚGÓ HÁZIBAJNOKSÁG Végeredmény Helyezés Csapat Legeredményesebb játékos I. KALA PÁL (13. évf.) Kökény Roland, 4 gól II. Törtető Tanerők Adorján András, 4 gól III. A.P.A. (AttiTüd, Poly-P) Lukács Zsolt (AttiTüd), 4 gól A bajnokság gólkirálya Gábor Péter lett (AlfonZOO) 7 góllal. Pest, október 6. Szabó László, szervező, játékvezető HAHAHAHAAA! HIHIHIHIII! KÖZELEDIK A TORNAHÁZI PARTYYY!!! Időpont: december csütörtök és péntek Fellépőket, mutatványosokat keresünk bármilyen mozgásos formában, akik szívesen megmutatják, mit tudnak. Jelentkezni lehet: Láng Andreánál és Gliba Vikinél október 29-ig Az idei partyn kerül megrendezésre a TANÁR-DIÁK összecsapás (csütörtökön, osztályidő után) női és férfi csapatokkal az alábbi sportágakban. Bárki bárkivel. kosárlabda (min. 7 fő) teremfoci min. 6 fő) röplabda (min. 8 fő) floor-ball (min. 6 fő) Nevezés: a tornaházi faliújságon. Határidő: október 29. péntek Házigazda - műsorvezetők kerestetnek: lehetőség szerint egy fiú és egy lány, akik szívesen konferálnák az eseményeket. Határidő: október 29. péntek A rendezvény zártkörű! (Ez a party a polisok, az ex-polisok, a családtagok és a fellépők eseménye; sorry!) GYERTEK ÉS JELENTKEZZETEK, VÁRJUK A FELLÉPŐKET! További információkat Láng Andreától és Gliba Vikitől kaphattok. Üdvözlettel: Láng Andrea, Gliba Viki
13 13 ISKOLAPOLGÁROK ÉS YE VÁLLALATOK FIGYELEM! A Tornaházi party (2004. december 2., 3.) büféjének üzemeltetésére írunk ki pályázatot. Ha nem akarjátok, hogy éhen haljanak a résztvevők, akkor jelentkezzetek október 29-ig. A büfé üzemeltetésére előreláthatólag csütörtökön 16:00-tól 19:00-ig, pénteken 17:00-tól 22:00-ig tartunk igényt. Az árajánlat tartalmazza a következőket: a büfében szolgáltatott ételek (vegetáriánus is) italok pontos árjegyzékét; a büfések számát; a büfének legyen egy reprezentációs asztala is, amelynek kínálata a vendégeket és a fellépőket szolgálja; kérünk egy-egy főt, akik a rendezvény alatt mozgó felszolgálást is vállalnak. A pályázók gondoskodnak a büfé lebonyolításához szükséges összes technikai feltételről, az előkészületekről és a takarításról. Köszönettel: Poli, Láng Andrea PAPÍRGYŰJTÉS 2004 Kedves iskolapolgárok! A Zöldkuka ( az iskolai természetvédő mozgalom) papírgyűjtést szervez október 21-től október 27-ig. Szeretnénk kérni mindenkit, hogy segítse a törekvésünket a környezetbarát életmód megteremtésében, és hozzon minél több papírt. Ezzel együtt meghirdetünk egy osztályok közötti versenyt. Ha összegyűlik az iskolában legalább 7 tonna papír (ez kb. fejenként 20 kg papír, két nagy tescós szatyor ), akkor a legtöbb papírt gyűjtő osztály kap egy kiránduló napot! A papír átvétele reggelente , illetve délutánonként között történik majd a tornaház mellé kihelyezett konténernél, ahol lemérjük és adminisztráljuk a hozott mennyiséget. Október 23-án, szombaton (a forradalom napján!) is átvesszük a papírt től ig! Már hétfőtől (okt. 18.) a gyűjtők rendelkezésére állunk, ha igény van rá. Lajter Juditnak (Szöcske) vagy Somogyi Ágotának kell szólni ekkor (a biciklitárolónál lemérjük és a konténer megérkezéséig ott tároljuk). Kizárólag papírt veszünk át, nem lehet benne műanyag borító, fém vagy műanyag spirál, sem egyéb hulladék. Elsősorban érdemes újságpapírt, kartonpapírt, hullámpapírt, tojástartót, telefonkönyveket, irodai papírokat gyűjteni. Előre is köszönjük az együttműködést, és sok sikert kívánunk az osztályoknak a gyűjtögetéshez! Zöldkuka
14 14 Irány külföld! a younggal? Tavaly ismerkedtem meg a Young Enterprise rejtelmeivel. Annyit tudtam róla, hogy hatalmas buli, és sokat lehet belőle tanulni. A cég tagjai a barátaim voltak, és úgy tűnt, ha teljes gőzzel belevágunk, komoly eredményeink lesznek. Megnyerjük az országos vásárt, kijutunk Máltára, és mi leszünk a legjobbak. Az álmok nem is tűntek olyan elérhetetlennek kb. három hétig. Az elméleti rész lazítós óráit azzal magyaráztuk, hogy a tanár hagy minket feloldódni, belerázódni, hogy megismerhessük az új tantárgyat. A gyakorlati órán a cégtársakkal eleinte igazgatókat választottunk, és leendő termékeinkről beszéltünk (videokazetta, cd, sapkák, kisjátékfilm), majd rettentő jókat nevettünk egymás poénjain. Ám a youngórák nem lettek hatékonyabbak, sőt az elméleti 45 percekben ültünk, és néztük egymást, aludtunk, beszélgettünk, tulajdonképpen semmittevéssel foglalkoztunk. A tanár néha találós kérdéseket olvasott fel egy könyvből, de végül a legjobb módszernek a videózás bizonyult. A tanárnak ezalatt nem kellett úgy csinálnia, mintha tanítana, hanem javíthatta a dolgozatait, miközben ránk pisszegett, hogy nézzük az amúgy horrorisztikusan rossz filmet, amely sokszor nem is kapcsolódott a younghoz. Bocsánat, egy órán tényleg tanultunk az áfáról, de több emlékem tanulásról nincs. A gyakorlati részben sem esett sok szó a youngról, de legalább nem videóztunk. A novemberi vásár vészesen közeledett, de minket ez egy jó darabig teljesen hidegen hagyott, majd észbe kaptunk. Az utolsó héten összedobtunk egy cd-t, hogy legyen mivel előállnunk. A vásár alapjában véve jól sikerült, és kicsit kizökkentett minket az állóvízből. Ha egy félévig tartott volna ez a tantárgy, most nem írnék róla cikket. De sajnos írok. A vásár után a young semmittevés terén kimutatta a foga fehérjét. Nem mondom, mi sem szomjaztunk a tudás után. Sőt őszintén elmondtuk, hogy minket nem érdekel ez a tantárgy, és nem várunk tőle semmit. A tanárt láthatólag ez is hidegen hagyta (mivel már megszokta), legalább anynyira, mint maga a young. Mostanában is tanulok több olyan tantárgyat, amiről tudom, hogy nem függ tőle az életem, de a younggal nem ez volt a probléma. Ez a tantárgy tulajdonképpen mindenkinek csak púp a hátán. A diákoldalt már ismertettem. A tanárok szerintem nem tudnak mit kezdeni vele, ezért nem foglalkoznak az egésszel, így a tanulót sem akarják motiválni (nincs is mire). Nem érdekli őket, csak le akarják tudni, és ha egy tanárt nem érdekel az, amit tanít, azt a diák megérzi. Innen kezdve a legtöbben haragudtak a youngra, de tehetetlenek voltak. Számomra ezért ennyire felháborító a helyzet. Beszéltem teljesen kívülállókkal, akik elmesélték, hogy ezt a tantárgyat idősebbeknek (18-19 év körülieknek) tanítják külföldön, így aztán sokkal komolyabban és hatékonyabban. A gyakorlati tanácsadónk az év végén őszintén elmondta, hogy erre az évre már nem is akarta elvállalni, mert nem ért egyet a tantárgy tanításával (idén ő már nem is vesz részt az oktatásban). A cikket senki ne tekintse személye ellen irányuló támadásnak. A younggal van baj. Fakultatívvá kellene tenni. Sajnos - egy kicsit úgy érzem - ennek a tantárgynak a legfőbb funkciója, hogy a nyílt napokon az iskola vezetősége büszkén elmondhatja, hogy a Poliban van Young Enterprise-oktatás. (Maga a szó is jól cseng.) Én tizedikben a youngtól semmit nem tanultam. Semmi nem maradt a fejemben abból, amit oktattak, csak egy nagy adag harag az elpocsékolt idő miatt. (Tanulhattam volna falat mászni.) A cikkel azt szeretném elérni, hogy mindenki gondolkodjon el, vajon miért is olyan fontos ez a tantárgy, és aki tehet az ügy érdekében, találjon ki valamit, esetleg vita formájában mindenki elmondhatná véleményét. Pálos Péter Poly-P
15 15 Hegymászással külföldre Az elmúlt évben hegymászó iskolába iratkoztam be. Az egyik tantárgy a falmászás volt. Kezdésként az oktató csoportokra osztotta az osztályt. Egy-egy csoport feladata az volt, hogy egymást segítve, közös munkával megtanulják a falmászás csínját-bínját, és végül feljussanak a fal tetejére. A TV-ben a falmászást nézve ez nem tűnt nehéz feladatnak, hiszen a versenyzők olyan könnyedén mozogtak! Elképzeltem, hogy megnyerem a bajnokságot, hívnak nemzetközi versenyekre, hírneves leszek, sőt túrát vezetek a Magas-Tátrába, az Alpokba, még akár a Himalájára is. Előre örültem annak, hogy dőlni fog hozzám a pénz. Az első óra elröpült. Az oktató hagyott minket nézelődni, a falat tapogatni, egymással beszélgetni, a jövőt tervezni. Falat még nem másztunk. Az elkövetkező tanórák két részből álltak: elméleti és gyakorlati részből. Az elméletnél az oktató mindenfélét kérdezgetett: Mit tennél, ha? Hogyan oldanád meg? Stb. Videóztunk is. Oktató filmek mellett régi idők moziját is néztünk. Csak tudnám, hogy került ebbe a sorba egy ősöreg, fekete-fehér is Hillary és Tenzing címmel! Kit érdekel, hogyan másztak azelőtt, mielőtt megszülettem volna? Mi köze van ennek a mai fiatalokhoz? Gondolom, azért vetítette ezt is az oktatónk, hogy ezalatt kipihenje magát! A gyakorlatokon kapcsokat, szögeket, köteleket mutattak be. Engem ez aztán nem érdekelt. Sehol a falmászás! A következő órákon különböző kéz-és lábtartásokról, ujjtechnikákról volt szó. A tanár már megint mellébeszélt: hogy kerül ide a kőomlás, málladozás, repedés, lavinaveszély? Hát természetismeret-órán kell nekem részt venni vagy falmászáson? Készült ez az oktató egyáltalán a mai előadásra? A gyakorlaton a csoportunknak a földön kellett gyakorolnia. Nem sok kedvünk volt hozzá, a gyakorlatokat ezután rendszeresen ellógtuk. Megint nem volt igazi falmászás!! Nagyon untam az egészet. Sejtésem sincs, a többi csoport hogyan csinálhatja ezt jó kedvvel? Az oktatók mondogatták, hogy lesz egy kezdőcsoportoknak kiírt verseny szabadon választott mászási technikákkal. Az én csoportom nem vette komolyan az egészet, nem is készültünk rá, csak az utolsó pillanatban erőltettük meg magunkat. Kitaláltunk egy jó tréfát. Háttal fordultunk a falnak és úgy kiabáltuk a nézőknek: NAGYON SZERETEK FALAT MÁSZNI!!!! Falmászó tudásunkból ennyire futotta. Nem nyertük meg a versenyt, ma sem értem, miért. Egyébként mostanában irigykedve nézem azokat, akik szívós munkával és akarattal fel tudnak jutni a fal tetejére. A monológot meghallgatta és leírta: Szente Marika Pálos Péter cikkével kapcsolatban a következő állításaim vannak: 1. Nem javítottam dolgozatokat óra alatt. 2. A tananyagokkal kapcsolatos kérdések nem találós kérdések. 3. Az egyszer nem néha. 4. Nem igaz, hogy a YE nem fontos számomra, sőt! 5. A YE program európai program, éves korú gyermekeknek szól. Üdvözlettel Marika
16 16 Miért nem szeretem a Polit? 1 Nem szeretem a Poliban, hogy a diákok folyamatosan a jogaikról beszélnek, de közben ezekkel a jogokkal a legtöbben csak visszaélni tudnak, és ezt megtehetik minden következmény nélkül. Azt sem szeretem a Poliban, hogy miközben arra tanít, hogy a problémámat intézzem el, de legalábbis próbáljam meg elintézni személyesen a másikkal, aközben vannak, akik megtehetik azt, hogy beülnek egy tanórára, amin amúgy egyáltalán nem lenne kötelező benn ülniük (mert szerződést írtak alá év elején arról, hogy járni fognak és dolgozni fognak és hajtani fognak), és minden egyes órán lehetetlenné teszik azt, hogy személy szerint én (mert mások nevében nem szólhatok) tanuljak. Azt sem szeretem a Poliban, hogy mikor megpróbálom megbeszélni velük, kiröhögnek, le se szarják amit mondok (már elnézést), és azt mondják, hogy így jártál, vihognak, majd folytatják ott, ahol abbahagyták. mert ez a szokványos. Azt sem szeretem a Poliban, hogy ez egy hónapon keresztül megy, holott a második ilyen alkalommal ki lehetett volna zárni ezeket az embereket az órákról a szerződés szerint. De legjobban azt utálom a Poliban, hogy nekem kell küzdenem azért, hogy tanulhassak. Utálom ezt a szerepet, amibe belekényszerülök, utálok másokkal veszekedni, és utálok tanárokhoz fordulni segítségért, utálok a szemét stréber szerepébe bújni, mert nem jellemző rám. De nagyon nem szeretném, hogy pofátlan emberek miatt kelljen lemondanom a nyelvvizsgámról, és hogy ilyen előfordulhasson a Poliban. Nem szeretem a Poliban, hogy egyre kevésbé érzem jól magam az órákon, hogy az első sornál hátrébb esélyem sincs hallani az anyagot, hogy pofátlan emberekkel vagyok öszszezárva minden nap, hogy egy fakultációs órán lehetetlen legyen öt percnél tovább hallani a tanár hangját. És nem szeretem a Poliban, hogy ilyen körülmények között még egy bérletrendszer bevezetését is megajánlják nekünk, diákoknak. Hogy egyáltalán van pofánk igényelni, hogy elvárjuk, hogy mindent megkapjunk amit csak lehet, de nem teszünk semmit érte. És nem szeretem, hogy szinte már feltételek nélkül eleget tesznek az igényeinknek. El vagyunk kényeztetve. Nem szeretem, hogy úgy kell éreznem, hogy nem lennénk képesek (mi, diákok) élni a bérletrendszer nyújtotta lehetőségekkel. És azt is utálom, hogy kénytelen voltam a Miért nem szeretem a Polit? topicba véleményt írni. és hogy úgy érzem, semmi értelme sincs, mert a Poliban egy ideje mintha nem lenne fegyelmezés (ocsmány egy szó, nem?), mintha semmit se érne az Iskolabíróság intézménye, mintha a tanároknak egy apró leheletnyi tekintélyük se maradt volna. Utálom, hogy szerencsésnek érzem magam, amiért már csak egy évem van hátra ilyen körülmények között, és azt is, hogy azt kellett leírnom, hogy van, amit nem szeretek a Poliban. Mert eddig nem volt. És mert alapvetően nem a Polit nem szeretem, hanem azokat gyűlölöm (és ez nagyon kemény szó), akik olyanná teszik, amiért lehet nem szeretni október 7. Deák Zsófi, Monopoli 1 A fenti cikk a Polifórumon is olvasható.
17 17 Várháború Helyjelölés végett, mikor a nyár még nem ért véget, szigligeti kacskaringós ösvényen két csapat baktat felfelé merészen. A hegy tetején áll egy vár, s Tamás már csak miránk vár. Ő az őrző s védő én pedig a be-törő. Kicsiny csapat, bátor csapat, majd csak beveszi a várat! Elöl megyek a sötétben, alattam patak csordogál a mélyben. Még jó, hogy éjjel jobban látok: így hozom a frászt tireátok! Van nálatok víz, kenyér, fegyver s egy nagy üveg Jägermeister. Csalogattok és könyörögtök, hideg vízzel nyakon öntötök, de én nem adom meg magam, mögöttem a maroknyi csapat. Az eső esik, a fű csúszik, Marci hason a falhoz kúszik. Megrémülök én őtőle, de hang nem jön ki belőlem. Társaimat rabul ejtik, kik még nem is sejtik, vagyunk még egy páran, mikor betörünk a várba. Vízibomba repül, a társam elterül, lesz nagy sikítozás, lárma fényárban úszik a vár ma. A várat megvédték, nem oly' fájó a vereség: összeborul támadó és védő szívünk együttérző s hálát rebeg, térdünk a hidegtől remeg. Elindulunk haza, onnan megyünk vissza az ünnepre a helyi vendéglőbe! Pó(ó)ni
18 18 Az Attitüdösök fordítottak művészetismeret-órán: John Keats: Ode on a Grecian Urn Thou still unravish d bride of quietness, Thou foster-child of silence and slow time, Sylvan historian, who canst thus express A flowery tale more sweetly than our rhyme: What leaf-fring d legend haunts about thy shape Of deities or mortals, or of both, In Tempe or the dales of Arcady? What men or gods ar these? What maidens loth? What mad pursuit? What struggle to escape? What pipes and timbrels? What wild ectasy? Óda egy görög vázához Óh, tűnt derűk arája, íme még itt állsz s dajkál a vén idő s a csend s mesélsz: füzérid közt rajzos regék lágy dalnál édesebb lejtése leng: Óh, lombdíszed közt mily legenda él? Mily istenségek, vagy mily emberek? Árkádia, vagy Tempe-völgy e táj? Vagy más ég s föld? Kik e vad némberek? Őrültet űznek? vagy harc sora kél? Síp andalog? dob döng? kéj láza fáj? (Tóth Árpád) Mint a csöndesség még szűzies asszonya, És mint a csöndes, lassú idő nevelte gyermek, Kifejezhetetlen, történelmi rejtek vagy. Rímünknél édesebb egy virágos történet, Mit egy lombos legenda kísért Az istenségek, halandók és mindenek formájáról. Itt, Tempe és Árkádia völgyeiben Mily emberek, istenségek ezek? Hajadonok kényszerítenek? Őrület űz? Vagy küzdelem a szabadságért? Milyen sípszó és dobbanás? Milyen vad szenvedély? (Sallai Eszter) * * * Még érintetlen asszonya a csöndnek, csöndnek és lassú időnek mostoha gyermeke, természetközeli históriás, ki rajtad keresztül szól. Virágos mesék, mely édesebbek, mint bármely rím. Mily legenda lengi körül levélszegélyezett formád? Halhatatlanokról, halandókról vagy mindkettőről? Tempében vagy Árkádia völgyei között, mily emberek vagy istenek ezek vagy vonakodó szüzek? Mily őrült üldözés, harc a kitörésért? Milyen fúvósok és dobok, milyen vad extázis? (Gáspár Vince, Szilágyi Ferenc) * * * a legszabadabb fordítás: Még mindig elbűvöl a csendesség, A csendesség és a lassúság gyermeke, Az erdők mestere, aki nem tud szebbet elképzelni a fű susogásánál. Milyen mítosz kering a lombjaid körül? istenség? morál? vagy mind? Isten, miféle teremtmények élnek Árkádia kies völgyeiben? Miféle küzdelem ez a megmenekülésért? A sípok és a dobok vad extázisa rázza meg a levegőt. (Gombos András, Pál Dániel)
19 19 1. Jelentések: Abajdoc: kotyvalék, étel Becő: héj, hüvely Cseplye: bozótos hely Irodalmi házi verseny A szeptemberi kérdések megfejtései Csihés: rossz hírű Csomorika: mérges növény 2. A szócsoportokat összekötő kapocs : a) Visszafelé is értelmes szavak: Kalaf (egy operahős), szálak, repes, kelet b) Az első és az utolsó szótag megegyezik c) Egy-egy férfi utónév bújik meg a szavakban: Ármin, Pál, Antal, Andor d) Mindegyik névben egy másik tulajdonnév rejlik: Faludy, Verdi, Tell, Volta e) A szavak egy-egy helységnevet rejtenek: Vác, Mór/Kál, Tab, Ercsi 3. A/14; B/ 9; C/ 12; D/ 10; E/ 9; F/ 15; G/ 4; H/ 12; I/ 7; J/ Kakukktojás: az ukulele, mert nem együttesnév, az Amadinda, a Kaláka és a Kolinda igen. Jelentésük: Amadinda: ősi afrikai ütős hangszer Kaláka: együtt végzett tevékenység Kolinda: Kelet-Európában karácsony és újév táján a házakat csoportosan meglátogató legények éneke Ukulele: portugál eredetű négyhúros gitárféle hangszer 5. Mindannyian balkezesek Megfejtők: Major Csilla (AFro(Poli)sz), Barabás Judit (27-eS) Kedves szerepelni vágyók! November 16-án szövegmondó versenyt tartunk, melynek az idén az évszakok lesz a témája. Jelentkezni november 10-ig lehet a szaktanároknál bármilyen verses vagy prózai alkotással, egyedül vagy többedmagaddal, esetleg dalolva vagy hangszeres kísérettel. A művészetismeret-tanárok
20 20 Októberi forduló 1. Mióta és mikor osztják ki a Nobel-díjakat? (2 pont) 2. Ki volt a) Áchim Géza b) Francois-Marie Arouet d) Friedrich Leopold von Hardenberg e) Eric Maria Kramer c) Lucile-Aurore Dupin f) Jean-Baptiste Poquelin? (6 pont) 3. Melyik mai országban van a) Eldorado, b) Waterloo, c) a Prado, d) a Zwinger? (4 pont) 4. Ki volt a magyar képzőművészet leghíresebb ikerpárja? Milyen azonos vezetéknevű képzőművészeket tudsz még megnevezni? Melyikük milyen művészeti ágban alkotott? Van-e és ha igen, milyen rokoni kapcsolat van közöttük? (8 pont) 5. Ki írta 17 éves korában, 1826-ban a Szentivánéji álom című zeneművet? Ki készített még azonos címmel művészeti alkotást? (3 pont) 6. Foglalkozások (7 pont) a) Ki volt a távírókészülék és a távírójelek feltalálója, és mi volt az eredeti foglalkozása? (2) b) Mi volt a Magyar Fűvészkönyv egyik szerzőjének foglalkozása a költészet mellett? Ki volt ő? (2) c) Melyik angol fizikus lett pénzverde-igazgató? (1) d) Kinek volt vegyészmérnöki és gyógyszerészi diplomája a magyar írók közül? (1) e) Ki folytatott orvosi praxist a 19. század orosz írói közül? (1) 7. Ray Bradbury: Mennydörgő robaj (Az elbeszélés a 28. oldalon olvasható.) (6 pont) a) Ki nyerte az amerikai elnökválasztást az időutazás végén? (1) b) Mikor és mire vadásztak az időutazók? (2) c) Találkozhattak-e saját magukkal a vadászok az időutazás során? Miért? (Idézetet kérek!) (2) d) Mikor indultak útnak az elbeszélés figurái? (1) Beküldési határidő: október 27. (A negyedévi lezárás előtt egy nappal!) Kilencedikesek! Angol korrepetálást tartok minden héten, szerdán a 7. órában. Herendi Ágnes

References: bíróság 
 bíróság 
 bíróság 
 bíróság 
 bíróság 
 Bíróság